recursal/SuperWikiNEXT-32B huggingface dataset:
Χορτοφαγικός μπουφές
Η **ωογαλακτοχορτοφαγία** είναι τύπος χορτοφαγίας που επιτρέπει την κατανάλωση ζωικών προϊόντων όπως τα αυγά και τα γαλακτοκομικά. Σε αντίθεση με την ιχθυοχορτοφαγία, δεν περιλαμβάνει ψάρια ή άλλα θαλασσινά. Μια τυπική ωογαλακτοχορτοφαγική δίαιτα μπορεί να περιλαμβάνει φρούτα, λαχανικά, δημητριακά, ξηρούς καρπούς, σπόρους, βότανα, ρίζες, μύκητες, γάλα, τυρί, γιαούρτι, κεφίρ και αυγά.

Διατροφή
--------

Στον δυτικό κόσμο, οι ωογαλακτοχορτοφαγία είναι ο πιο κοινός τύπος χορτοφαγίας. Σε γενικές γραμμές, όταν κάποιος χρησιμοποιεί τον όρο *χορτοφάγος*, θεωρείται ως ωογαλακτοχορτοφάγος. Οι ωογαλακτοχορτοφάγοι έχουν πολλές επιλογές σε καλά εστιατόρια και καταστήματα, ειδικά σε ορισμένα μέρη της Ευρώπης και μητροπολιτικές πόλεις της Βόρειας Αμερικής.

Θρησκεία
--------

 Ωογαλακτοχορτοφαγικό γεύμα της αεροπορικής εταιρείας Aegean Airlines το 2018
Στις ινδικές θρησκείες όπως ο Ινδουισμός και ο Βουδισμός, τα περισσότερα άτομα είτε ανατρέφονται ως ωογαλακτοχορτοφάγοι είτε ως γαλακτοχορτοφάγοι.

Η Βιβλική Χριστιανική Εκκλησία ήταν μια χριστιανική χορτοφαγική αίρεση που ιδρύθηκε από τον Ουίλιαμ Κάουχερντ το 1809. Ο Κάουχερντ ήταν ένας από τους φιλοσοφικούς προδρόμους της Χορτοφαγικής Εταιρείας που ιδρύθηκε το 1847. Η Βίβλος Χριστιανική Εκκλησία προώθησε τη χρήση αυγών, γαλακτοκομικών και μελιού ως τροφή που έδωσε ο Θεός για «τη γη της επαγγελίας που ρέει γάλα και μέλι» (Έξοδος 3:8).

Πολλοί ακόλουθοι της Εκκλησίας Αντβεντιστών της Εβδόμης Ημέρας είναι ωογαλακτοχορτοφάγοι και έχουν συστήσει μια χορτοφαγική διατροφή, η οποία μπορεί να περιλαμβάνει γαλακτοκομικά προϊόντα και αυγά, από τα τέλη του 19ου αιώνα.

Δείτε επίσης
------------

* Αυστηρή χορτοφαγία
* Γαλακτοχορτοφαγία
* Ιχθυοχορτοφαγία
* Ωοχορτοφαγία

Παραπομπές
----------

1. ↑  «Archived copy». Αρχειοθετήθηκε από το πρωτότυπο στις 27 Απριλίου 2015. Ανακτήθηκε στις 23 Απριλίου 2015.
2. ↑  «Top 7 Types of Vegetarians». Αρχειοθετήθηκε από το πρωτότυπο στις 7 Δεκεμβρίου 2013. Ανακτήθηκε στις 16 Νοεμβρίου 2022.
3. ↑  «Vegetarian (Lacto-ovo vegetarian)». Αρχειοθετήθηκε από το πρωτότυπο στις 11 Δεκεμβρίου 2016. Ανακτήθηκε στις 16 Νοεμβρίου 2022.
4. ↑  Julia Twigg (1981). «The Bible Christian Church». International Vegetarian Union.
5. ↑  John Davis. «A History of Veganism from 1806» (PDF). International Vegetarian Union.
6. ↑  «*A Position Statement on The Vegetarian Diet Adapted from the General Conference of Seventh-day Adventists Nutrition Council*». SDADA. Αρχειοθετήθηκε από το πρωτότυπο στις 29 Μαΐου 2012. Ανακτήθηκε στις 3 Οκτωβρίου 2011.
Ο **Βάσος Τσιμπιδάρος** (Καρέα Λακωνίας,1919 - Αθήνα, 2002) ήταν Έλληνας δημοσιογράφος και συγγραφέας.

Βιογραφία
---------

Γεννήθηκε το 1919 στην Καρέα της Ανατολικής Μάνης και πρωτοασχολήθηκε με τη δημοσιογραφία στη διάρκεια της Κατοχής, ενώ μετά την απελευθέρωση διετέλεσε υπεύθυνος του Γραφείου Τύπου της αντιβασιλείας του αρχεπισκόπου Δαμασκηνού. Η δημοσιογραφική του πορεία κράτησε για περισσότερες από τέσσερις δεκαετίες, διάστημα κατά το οποίο πραγματοποίησε δεκάδες αποστολές σε 35 κράτη. Επίσης, έζησε για χρόνια στο Λονδίνο, όπου υπήρξε υπάλληλος στο Γραφείο Τύπου της ελληνικής πρεσβείας (θέση από την οποία παύθηκε μετά την επιβολή της Χούντας των Συνταγματαρχών) και ανταποκριτής διάφορων ελληνικών εφημερίδων. Σημαντικότερο δημοσιογραφικό επίτευγμα του Τσιμπιδάρου θεωρείται η έρευνά του σχετικά με τη δολοφονία του δημοσιογράφου Τζορτζ Πολκ, η οποία συνέβαλε στην απαλλαγή του Γρηγόρη Στακτόπουλου.

Μεταξύ άλλων, εργάστηκε στις εφημερίδες *Αθηναϊκή*, *Εμπρός*, *Ελληνική Ημέρα*, *Ακρόπολις*, *Απογευματινή* και *Ελεύθερος Τύπος*. Παράλληλα υπήρξε ανταποκριτής της κυπριακής εφημερίδας *Ο Φιλελεύθερος* και του *Εθνικού Κήρυκα* της Νέας Υόρκης, ενώ ήταν ο εκδότης της ελληνικής εφημερίδας *Εμπρός* του Ηνωμένου Βασιλείου.

Παράλληλα, υπήρξε συγγραφέας βιβλίων ταξιδιωτικού, ιστορικού-λαογραφικού, και δημοσιογραφικού περιεχομένου. Απεβίωσε στην Αθήνα, στις 9 Οκτωβρίου του 2002.

Εργογραφία
----------

* *Οδηγός του δημοσιογράφου* (1953)
* *Δυτικά του Κιλιμάντζαρου* (11960)
* *Οδηγός του Λονδίνου* (1967)
* *Το χωριό μου η Καρέα* (1973)
* *Οι Έλληνες στην Αγγλία* (1974)
* *Μανιάτικες αναμνήσεις, εκδόσεις Ιωλκός* (1989)
* *Με την άκρη της πένας* (1995)
* *Το 1821 χωρίς δάφνες και στέφανα*, *εκδόσεις Ιωλκός* (2001)

Παραπομπές
----------

1. ↑  data.nlg.gr/resource/authority/record31001.
2. 1 2 3 4  «Θάνατος Βάσου Τσιμπιδάρου». *esiea.gr*. ΕΣΗΕΑ. 10 Οκτωβρίου 2002. Ανακτήθηκε στις 7 Νοεμβρίου 2017.
3. ↑  *Μάνη. χθες, σήμερα, αύριο*, τεύχος 8, Ιανουάριος - Μάρτιος 2003, σελ. 32.
4. ↑  «Τσιμπιδάρος, Βάσος». *biblionet.gr*. BiblioNet. Ανακτήθηκε στις 7 Νοεμβρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 125085967
* **ΕΒΕ**: 31001
* **AA**: 121495
* **BiblioNet**: **32354**
* LCCN: n90694858
* ISNI: 0000 0000 8640 2828
* GND: 142039721

 |

 |
Ο **Χερμάνς Έγκλσκαλνς** (γεννημένος στις 8 Δεκεμβρίου 1990) είναι Λετονός επαγγελματίας πετοσφαιριστής. Έχει ύψος 2,02 μ. και αγωνίζεται στη θέση του διαγώνιου.

Καριέρα
-------

Ο Χερμάνς Έγκλσκαλνς ξεκίνησε την επαγγελματική του καριέρα στην Πόλιουρ Μπαϊόλαρς, ομάδα της Λετονίας, στην οποία αγωνίστηκε για ένα χρόνο.

Το 2008 μεταπήδησε στην Κεσού Άλους, ομάδα επίσης της Λετονίας, στην οποία παρέμεινε μέχρι το 2009.

Το 2009 ταξίδεψε στη Φινλανδία για λογαριασμό της Λάκαπα Τιμ, με την οποία κατάφερε να κερδίσει το εγχώριο πρωτάθλημα από την πρώτη του κιόλας χρονιά. Το 2011 άφησε τη Φινλανδία και ταξίδεψε με προορισμό το Βέλγιο και τη Νόλικο Μάασεϊκ. Ο Έγκλσκαλνς κατάφερε να κατακτήσει το πρωτάθλημα και το κύπελλο Βελγίου του 2012.

Επόμενος σταθμός στην καριέρα του Έγκλσκαλνς ήταν η γαλλική Σαμόντ Βόλειμπολ, στην οποία παρέμεινε για δύο χρόνια.

Το καλοκαίρι του 2015 μεταπήδησε στην Ελλάδα για λογαριασμό του Ολυμπιακού, με τον οποίο υπέγραψε επαγγελματικό συμβόλαιο μονοετούς διαρκείας.

Ο Έγκλσκαλνς παραμένει στην ομάδα του Πειραιά μέχρι και σήμερα.

Διεθνείς συμμετοχές
-------------------

Ο Χερμάνς Έγκλσκαλνς είναι εν ενεργεία διεθνής με την εθνική ομάδα πετοσφαίρισης της Λετονίας, με την οποία έχει πραγματοποιήσει περισσότερες από είκοσι συμμετοχές.

Τίτλοι
------

* 1 Κύπελλο Ελλάδας: 2016
* 1 Λιγκ Καπ Ελλάδας: 2016
* 1 Πρωτάθλημα Βελγίου: 2012
* 1 Κύπελλο Βελγίου: 2012
* 1 Κύπελλο Φινλανδίας: 2010

Πηγές
-----

* Ο Έγκλσκαλνς Χέρμανς στον Ολυμπιακό
Οι **Ωρίωνες** (Oriones) είναι ελληνικό ποπ ροκ μουσικό συγκρότημα που σχηματίστηκε το 1979 στην Αθήνα από τον Βασίλη Αβραμίδη (κιθάρα) και αποτελείται από τον ίδιο, τον Σάκη Αβραμίδη (ντραμς) και τον Γιάννη Νικολάου (μπάσο). Λίγο αργότερα, στη μπάντα προστέθηκε ο Νίκος Μπασούκος (πλήκτρα). Από το 1979 την γυναικεία φωνή στο γκρουπ την είχε η Ελένη Ασημακοπούλου. Από το 1984 μέχρι το 1985, τα φωνητικά έκανε η Τίνα Σιούντρη. Το 2005, τη θέση την πήρε η Τζίνα Αβραμίδου, ενώ από το 2009, στη μπάντα προστέθηκε και ο Τάσος Αβραμίδης (κιθάρα). Από τα πλήκτρα πέρασαν ο Γιώργος Βενιέρης και ο Πόλις Αδαμαντόπουλος.

Ιστορία
-------

Το συγκρότημα πήρε το όνομά του από τον αστερισμό Ωρίωνα. Ξεκίνησαν δισκογραφικά το 1979 με ένα δίσκο 45 στροφών σε κόκκινο βινύλιο που είχε τίτλο *Κουρδιστά Ανθρωπάκια*. Με το τραγούδι αυτό κέρδισαν το Α' βραβείο σύνθεσης και στίχου το 1978 στην τηλεοπτική εκπομπή της ΕΡΤ, *Να η Ευκαιρία*. Το οποίο κυκλοφόρησε σε δίσκο 45 στροφών από την δισκογραφική εταιρεία Λύρα.

Το 1985 έβγαλαν το maxi single *Lady C*. Το 1986 συμμετείχαν στη συλλογή της Music Box με τίτλο *Rock Μέσα στη Νύχτα*. Το 1989 κυκλοφόρησαν το LP που είχε τίτλο *Babylon*.  Το 1993 ένα νέο άλμπουμ *Αξιοκρατικά*. Το 1998 συμπεριελήφθηκαν σε ένα διπλό sampler CD με τίτλο *Στους δρόμους του Ροκ* που κυκλοφόρησε από την Λύρα, με υλικό από καλλιτέχνες που είχε στο δυναμικό της. Το 2008 κυκλοφόρησαν το άλμπουμ με τίτλο *Οριακή Διαδρομή*. Το 2010 κυκλοφόρησε αποκλειστικά σε μορφή βινυλίου ο *Κύκλος*, ο οποίος περιλαμβάνει ακυκλοφόρητες ηχογραφήσεις περιόδου 1978 έως 1982. Στα τέλη του 2012, κυκλοφόρησαν το άλμπουμ *Δεσμώτης*, το οποίο περιέχει 16 συνολικά κομμάτια.

Έχουν παίξει σε δεκάδες άλλες συναυλίες κατά την διάρκεια πολιτιστικών εκδηλώσεων διαφόρων Δήμων, ανά την Ελλάδα. Τέλος, έχουν γράψει την μουσική επένδυση πολλών τηλεοπτικών εκπομπών και  έχουν εμφανιστεί σε δεκάδες ελληνικές ταινίες.

Το Μάρτιο του 2008 συνεργάστηκαν επί σκηνής με το Μάνο Ξυδούς, όταν σε συναυλία τους στο κλαμπ Κύτταρο ο Ξυδούς ήταν γκεστ σταρ.

Παραπομπές
----------

1. ↑  «ΒΙΟΓΡΑΦΙΕΣ - SouthernRock.gr, WEB ROCKS!». *www.southernrock.gr*. Ανακτήθηκε στις 29 Απριλίου 2019.
2. ↑  «Δισκογραφία Ωρίωνες». *Discogs* (στα Αγγλικά). Ανακτήθηκε στις 27 Απριλίου 2019.
3. ↑  «Oriones». *IMDb*. Ανακτήθηκε στις 27 Απριλίου 2019.
4. ↑  «Συναυλίες συνέχεια». *oriones.gr*. Αρχειοθετήθηκε από το πρωτότυπο στις 26 Απριλίου 2019. Ανακτήθηκε στις 26 Απριλίου 2019.

Εξωτερικοί σύνδεσμοι
--------------------

* Επίσημη ιστοσελίδα
* Ωρίωνες στο IMDb
* Δισκογραφία στο Discogs
Ένα αμερικανικό φόξχαουντ
Το **φόξχαουντ** είναι είδος κυνηγόσκυλου, το οποίο εκτρέφεται για το ισχυρό κυνηγετικό του ένστικτο και λόγω της έντονης αίσθησης της όσφρησης, του γαβγίσματος, της ενέργειας, της κίνησης και της ταχύτητάς τους. Στο κυνήγι της αλεπούς, τα φόξχαουντ χρησιμοποιούνται για το κυνήγι τους. Μερικές φορές φυλούν τα πρόβατα και τα σπίτια. 

Υπάρχουν διαφορετικές φυλές φόξχαουντ, τα οποία παρουσιάζουν μεγάλες ομοιότητες μεταξύ τους και αποκαλούνται απλώς φόξχαουντ στις χώρες καταγωγής τους.

* Αμερικανικό φόξχαουντ
* Μαύρο φόξχαουντ του Ντάμφρισιρ (έχει εξαφανιστεί)
* Αγγλικό φόξχαουντ
* Ουαλικό φόξχαουντ

Ο αμερικανικός σύνδεσμος εκτροφέων φόξχαουντ αναγνωρίζει την Αμερικανική, την Αγγλική και τις διασταυρωμένες φυλές φόξχαουντ, καθώς και τη φυλή Πεν-Μάριντελ. Το 2012 ιδρύθηκε ο Διεθνής Σύνδεσμος Φόξχαουντ για την διεθνή προβολή του φόξχαουντ ως φυλή.

Χαρακτηριστικά
--------------

Τα αρσενικά φόξχαουντ ζυγίζουν συνήθως 29 με 32 κιλά, ενώ τα θηλυκά 27 με 29 κιλά. Τα αρσενικά ζυγίζουν συνήθως 55 με 63 εκατοστά και τα θηλυκά συνήθως 53 με 60. Έχουν δυνατά πόδια και βαθιά στήθη, αφήνοντας σημαντικό χώρο για τους πνεύμονες.

Παραπομπές
----------

1. ↑  «MFHA Kids» (PDF). *Masters of Foxhounds Association of North America*.
2. ↑  «MFHA - Foxhound Registration». *Mfha.org*. Αρχειοθετήθηκε από το πρωτότυπο στις 17 Μαΐου 2014. Ανακτήθηκε στις 11 Δεκεμβρίου 2017.
3. ↑  «American Foxhound». *American Kennel Club*.
4. ↑  «English Foxhound». *American Kennel Club*.
5. ↑  «Official Standard for the American Foxhound» (PDF). *American Kennel Club*.
Ο **Γισούλφος Β΄**, γερμ. Gisulf II (π. 545 - 611) από τον Οίκο των Γκαουζιδών ήταν δούκας του Φρίουλι.

Ο σταυρός του Γισούλφου Α΄ δούκα του Φρίουλι, πατέρα του Γισούλφου Β΄.

Βιογραφία
---------

Ήταν γιος του Γισούλφου Α΄ δούκα του Φρίουλι. Μικρότερος αδελφός του ήταν ο Γρασούλφος Β΄.

Ο Γισούλφος Β΄ και ο Γαϊδοάλδος δούκας του Τρεντ ήταν σε αντιπαράθεση με τον Αγιλούλφο ηγεμόνα των Λομβαρδών, ώσπου έκαναν ειρήνη το 602/603. Ο Γισούλφος Β΄ συμμάχησε με τους Αβάρους για να κάνει πόλεμο στην Ιστρία. Ο Γισούλφος Β΄ ενεπλάκη με την τοπική εκκλησία: οι επίσκοποι "των σχισματικών στην Ιστρία και τη Βενετία", όπως τους αποκαλεί ο Παύλος ο Διάκονος, κατέφυγαν στην προστασία του Γισούλφου Β΄. Αυτός επίσης έλαβε μέρος στην επικύρωση της διαδοχής του Κανδιδιανού στο πατριαρχείο της Ακουιλέια το 605.

Το πιο σημαντικό γεγονός της εξουσίας του συνέβη μάλλον το 611. Όταν οι Άβαροι εισέβαλαν στην Ιταλία, η περιοχή του Γισούλφου Β΄ ήταν η πρώτη που πέρασαν. Ο Γισούλφος Β΄ συγκέντρωσε έναν μεγάλο στρατό και πήγε να τους συναντήσει. Όμως οι Άβαροι είχαν μεγαλύτερη δύναμη και σύντομα υπερκέρασαν τους Λομβαρδούς. Ο Γισούλφος Β΄ απεβίωσε στη μάχη και το δουκάτο του καταλήφθηκε. Οι δύο μεγαλύτεροι γιοί του Τάσσο και Κάκκο κατάφεραν μετά να τον διαδεχθούν.

Οι δύο άλλοι γιοί του Ραδοάλδος και Γριμοάλδος κατέφυγαν στον Αρέχι Α΄ δούκα του Μπενεβέντο, συγγενούς τού Γισούλφου Β΄. Ο Αρέχις Α΄ τους υιοθέτησε και τον διαδέχθηκαν, μάλιστα ο Γριμοάλδος έγινε και ηγεμόνας των Λομβαρδών. Ο Γισούλφος Β΄ είχε δύο κόρες· ο Παύλος ο Διάκονος αναφέρει ότι παντρεύτηκαν, η μία τον ηγεμόνα των Αλαμαννών (δεν είμαστε σίγουροι ποιον) και η άλλη τον πρίγκιπα των Βαυαρών (μάλλον τον Γαριβάλδο Β΄), δεν προσδιορίζει πάντως ποια πήρε ποιόν.

Οικογένεια
----------

Νυμφεύτηκε τη Ρομίλδα των Αγιλολφιδών, κόρη του Γαριβάλδου Α΄ δούκα του Φρίουλι και είχε τέκνα:

* Τάσσο δούκας του Φρίουλι.
* Κάκκο δούκας του Φρίουλι μαζί με τον Τάσσο.
* Ραδοάλδος δούκας του Μπενεβέντο.
* Γροιμοάλδος ηγεμόνας των Λομβαρδών.
* Άππα.
* Γκέιλα/Γκάιλα, παντρεύτηκε τον Γαριβάλδο Β΄ δούκα της Βαυαρίας.

Παραπομπές
----------

1. ↑  p67243.htm#i672426.
2. ↑  p67243.htm#i672426. Ανακτήθηκε στις 7  Αυγούστου 2020.
3. 1 2  Darryl Roger Lundy: (Αγγλικά) *The Peerage*.

Πηγές
-----

* Paul the Deacon. Historia Langobardorum. Available at Northvegr.
Το Πεντάγωνο, έδρα του υπουργείου άμυνας των ΗΠΑ
Το **Υπουργείο Άμυνας των ΗΠΑ** (αγγλικά: *Defense Department*, *USDoD*, **DoD**, γνωστό ως **Πεντάγωνο**), είναι η εκτελεστική υπηρεσία της κυβέρνησης των Ηνωμένων Πολιτειών επιφορτισμένη με τον συντονισμό και την επίβλεψη όλων των υπηρεσιών και των λειτουργιών της κυβέρνησης που σχετίζονται άμεσα με την εθνική ασφάλεια και τις Ένοπλες Δυνάμεις των Ηνωμένων Πολιτειών. 

Το Υπουργείο, είναι επίσης ο μεγαλύτερος εργοδότης στον κόσμο, με περισσότερους από 2.13 εκατομμύρια σε υπηρεσία στρατιώτες, ναύτες, πεζοναύτες, αεροπόρους, και εργαζομένους, και πάνω από 1,1 εκατομμύρια εθνοφρουρών και μέλη του Στρατού, του Πολεμικού Ναυτικού, της Πολεμικής Αεροπορίας, και Πεζοναυτών. Το γενικό σύνολο είναι πάνω από 3,2 εκατομμύρια άνθρωποι.

Το Υπουργείο με επικεφαλής τον Υπουργό Άμυνας των ΗΠΑ - έχει τρία δευτερεύοντα στρατιωτικά τμήματα: το Αμερικανικό υπουργείο του Στρατού, το Αμερικανικό υπουργείο του Πολεμικού Ναυτικού, και το Αμερικανικό υπουργείο της Πολεμικής Αεροπορίας που επιβλέπει τον Αμερικανικό Στρατό, το Πολεμικό Ναυτικό των ΗΠΑ, το Σώμα των Πεζοναυτών των ΗΠΑ, και την Πολεμική Αεροπορία των ΗΠΑ. Επιπλέον, τέσσερις εθνικές υπηρεσίες πληροφοριών υπάγονται στο DOD - η Στρατιωτική Υπηρεσία Πληροφοριών (DIA), η Εθνική Υπηρεσία Ασφαλείας (NSA), η National Geospatial-Intelligence Agency (NGA), και το Εθνικό Γραφείο Αναγνώρισης (NRO). 

Άλλες Υπηρεσίες άμυνας περιλαμβάνουν τις Defense Agency Advanced Research Projects (DARPA), Defense Logistics Agency (DLA), Missile Defense Agency (MDA), Defense Threat Reduction Agency (DTRA), και την Υπηρεσία Προστασίας του Πενταγώνου (PFPA), τα οποία είναι όλα υπό την εντολή του Υπουργού της Άμυνας. Οι στρατιωτικές επιχειρήσεις του Υπουργείου διαχειρίζονται από εννέα περιφερειακές ή λειτουργικές Συγκροτημένες Διοικήσεις Μάχης. Το Υπουργείο λειτουργεί επίσης διάφορα σχολεία κοινών υπηρεσιών, συμπεριλαμβανομένου του Πανεπιστημίου Εθνικής Άμυνας (NDU) και το Εθνικό Κολλέγιο Πολέμου (NWC).

Το Υπουργείο λαμβάνει το υψηλότερο ποσό των δημοσιονομικών πόρων από όλες τις ομοσπονδιακές υπηρεσίες, που ισοδυναμεί με περισσότερο από το ήμισυ του ετήσιου διακριτικού ομοσπονδιακού προϋπολογισμού.

Δείτε επίσης
------------

* Ομοσπονδιακή κυβέρνηση των ΗΠΑ
* Υπουργικό Συμβούλιο των Ηνωμένων Πολιτειών
* Πεντάγωνο (ΗΠΑ)
* Ένοπλες Δυνάμεις των ΗΠΑ
* Υπουργός Άμυνας των ΗΠΑ

Παραπομπές
----------

1. ↑  «Department of Defense» (PDF). Αρχειοθετήθηκε από το πρωτότυπο (PDF) στις 6 Ιανουαρίου 2011. Ανακτήθηκε στις 15 Οκτωβρίου 2010.
2. ↑  «Which is the world's biggest employer?». BBC News. March 20, 2012. .

Εξωτερικοί σύνδεσμοι
--------------------

* Πολυμέσα σχετικά με το θέμα  United States Department of Defense στο Wikimedia Commons
* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128989241
* **ΕΒΕ**: 243049
* LCCN: n79021946
* ISNI: 0000 0001 2325 1935
* GND: 1019534-8
* SELIBR: 271388
* SUDOC: 02637689X
* BNF: cb118636338 (data)
* BIBSYS: 6019586
* ULAN: 500257549
* NLA: 35566418
* NDL: 00276294
* CiNii: DA00797252

 |

 |
Ο **Γιόβαν Αβακούμοβιτς** (*σερβικά : Јован Авакумовић*) (Βελιγράδι 1 ή 13 Ιανουαρίου 1841 - Ρογκράτσκα Σλατίνα 3 Αυγούστου 1928) ήταν δικηγόρος, δικαστικός, πολιτικός και πρωθυπουργός της Σερβίας.

Βιογραφία
---------

Σπούδασε δικαίο στο Βελιγράδι και στη συνέχεια σπούδασε νομικά και κατάσταση της επιστήμης (1862-1868) στη Γερμανία, τη Γαλλία και την Ελβετία. Ήταν μέλος του κόμματος των Φιλελευθέρων.

Το 1873 ήταν γραμματέας του Αρείου Πάγου και στη συνέχεια από το 1875 ο πρώτος διευθυντής της πόλης του Βελιγραδίου, στη συνέχεια επικεφαλής του αστυνομικού τμήματος του υπουργείου εσωτερικών στην κυβέρνηση Μιχαΐλοβιτς τη δεκαετία του 1880. Εκείνο το έτος έγινε εν συντομία υπουργός δικαιοσύνης στο υπουργικό συμβούλιο του Γιόβαν Ρίστικ αλλά τον Οκτώβριο του ίδιου έτους, η κυβέρνηση πέφτει και αντικαθίσταται. Κατά την επόμενη περίοδο 1881-1887 ήταν δικαστής του Αρείου Πάγου και υπουργός δικαιοσύνης το 1887. 

Στις 9 Αυγούστου 1892 έγινε πρωθυπουργός και υπουργός εξωτερικών. Στις βουλευτικές εκλογές που έγιναν στις 25 Φεβρουάριου 1893 μετά από μια σκληρή μάχη, στην οποία η κυβέρνηση του Αβακουμοβιτς χρησιμοποίησε αμφισβητήσιμες μεθόδους, το αποτέλεσμα είναι μια ισοπαλία που δημιούργησε πολιτική κρίση που λύθηκε από τον βασιλιά Ομπρένοβιτς. Αργότερα η εθνοσυνέλευση οδήγησε κάποια μέλη της κυβέρνησης Αβακούμοβιτς σε δίκη όπου τέλος τους δόθηκε χάρη από τον βασιλιά.

Δεύτερη φορά έγινε πρωθυπουργός αμέσως μετά τη δολοφονία του βασιλιά Αλέξανδρου Ομπρένοβιτς στις 29 Μαΐου 1903. Κατά τη διάρκεια του Πρώτου παγκοσμίου πολέμου το 1915 συνελύφθει από τις Αυστροουγγρικές δυνάμεις κατοχής και φυλακίστηκε σε στρατόπεδα στην Ουγγαρία και στη συνέχεια στην Αυστρία όπου παρέμεινε μέχρι το τέλος του πολέμου. Μετά την επιστροφή από την αιχμαλωσία αποχώρησε από την πολιτική.

Ο Αβρακούμοβιτς υπήρξε ένα από τους πιο διάσημους και καλύτερους δικηγόρους στο Βελιγράδι, ιδίως στον τομέα του ποινικού δικαίου. Έγραψε μια σειρά από βιβλία με θέμα την θεωρία του ποινικού δικαίου (1887-1891), την υπεράσπιση της αναγκαιότητας, την σημασία του ποινικού δικαίου. ήταν πλήρες μέλος της Σερβικής Βασιλικής Ακαδημίας από το 1893.

Πέθανε στο Rogaska Slatina της σημερινής Σλοβενίας και θάφτηκε στο Βελιγράδι.

Παραπομπές
----------

1. 1 2 3  *Τσεχική Εθνική Βάση Δεδομένων Καθιερωμένων Όρων*. js2011626459. Ανακτήθηκε στις 8  Ιουνίου 2022.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόβαν Αβακούμοβιτς** |

* Биографија на сајту САНУ
* Умро Јован Ђ. Авакумовић („Политика", 4. август 1928)[*νεκρός σύνδεσμος*]
* Архив Србије - страница о Јовану Авакумовићу

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 20523811
* LCCN: n82080213
* ISNI: 0000 0001 1439 263X
* GND: 1074144015
* NKC: js2011626459

 |

 |
Τίγρης που κάνει μπάνιο στο Εθνικό Πάρκο Ranthambore, στο Ρατζαστάν.
**Χαρισματική μεγαλοπανίδα** είναι είδη μεγάλων ζώων - της σχετικής κατηγορίας που αντιπροσωπεύουν - με συμβολική αξία ή ευρέως δημοφιλή και αγαπητά, τα οποία χρησιμοποιούνται συχνά από περιβαλλοντικούς ακτιβιστές με στόχο να κερδίσουν δημόσια υποστήριξη για περιβαλλοντικούς σκοπούς.

Στην χαρισματική μεγαλοπανίδα συμπεριλαμβάνονται, μεταξύ αναρίθμητων άλλων, η τίγρη της Βεγγάλης, τα λιοντάρια, η γαλάζια φάλαινα, η μεγάπτερη φάλαινα, το γιγαντιαίο πάντα, ο λευκοκέφαλος θαλασσαετός, ο κόνδορας της Καλιφόρνιας, η φώκια της Γροιλανδίας (παγόφιλος ο γροιλανδικός) και οι πινγκουίνοι.

Πινγκουίνος του Μαγγελάνου.
Υπό αυτή την έννοια, ζώα όπως οι πινγκουίνοι και οι λευκοκέφαλοι θαλασσαετοί μπορούν να θεωρηθούν ως μεγαλοπανίδα, επειδή βρίσκονται ανάμεσα στα μεγαλύτερα ζώα μέσα στην τοπική κοινότητα συγγενικών ζώων, και δυσανάλογα επηρεάζουν το περιβάλλον τους. Στη συντριπτική τους πλειοψηφία τα είδη των ζώων της χαρισματικής μεγαλοπανίδας είναι απειλούμενα και κινδυνεύουν με αφανισμό εξαιτίας του κυνηγιού, της υπερεκμετάλλευσης, της λαθροθηρίας, του λαθρεμπορίου της μαύρης αγοράς, της κλιματικής αλλαγής, της καταστροφής του φυσικού τους περιβάλλοντος, εξαιτίας των επεκτατικών αλλόχθονων ειδών, και για πολλές άλλες αιτίες.

Παραπομπές
----------

1. ↑  "Body size is a good proxy for vertebrate charisma". *Biological Conservation*. **251**: 108790. 2020-11-01. doi:10.1016/j.biocon.2020.108790. ISSN 0006-3207.
2. ↑  Ducarme, Frédéric; Luque, Gloria M.; Courchamp, Franck (2013). "What are "charismatic species" for conservation biologists ?" (PDF). *BioSciences Master Reviews*. **10**: 1–8.
3. ↑  Kaufman, Donald G.; Franz, Cecilia M. (2000). *Biosphere 2000: Protecting Our Global Environment*. Kendall Hunt Publishing Company. p. 342. ISBN 978-0-7872-5713-2.
4. ↑  "Penguins in perill". *The Guardian*. 1999-03-27. ISSN 0261-3077.
5. ↑  Sankhala, Kailash (1978). *Tiger!: The Story of the Indian Tiger*. London: Collins. ISBN 0-00-216124-9. OCLC 4257274.
6. ↑  Courchamp, F.; Jaric, I.; Albert, C.; Meinard, Y.; Ripple, W. J.; Chapron, G. (2018). "The paradoxical extinction of the most charismatic animals". *PLOS Biology*. **16**(4): e2003997. doi:10.1371/journal.pbio.2003997. PMC 5896884. PMID 29649205.
Η **Διοίκηση Πρωτευούσης** (ορθότερα *Διοίκησις Πρωτευούσης*), που αναφέρεται και σήμερα ως **τέως Διοίκηση Πρωτευούσης**, ήταν ιδία διοικητική περιφέρεια του Νομού Αττικής, κατά θέση υπουργείου, που φερόταν υπό ίδιο υπουργό - διοικητή Πρωτευούσης. 

Η Διοικητική αυτή περιφέρεια δημιουργήθηκε επί δικτατορίας Μεταξά και περιελάμβανε τους ακόλουθους δήμους: Άγιο Ιωάννη Ρέντη, Αθήνα, Αιγάλεω, Αμμαρούσιο, Βύρωνα, Γλυφάδα (Ευρυάλη), Δάφνη (Άγ. Δημήτριο), Δραπετσώνα, Ζωγράφου, Ηράκλειο, Καισαριανή, Καλλιθέα, Κερατσίνι, (Άγ. Γεώργιο Κερατσινίου), Κηφισιά, Κορυδαλλό, Μοσχάτο, Νέα Ιωνία, Νέα Σμύρνη, Νέα Φιλαδέλφεια, Νέο Φάληρο, Νίκαια, Παλαιό Φάληρο, Πειραιά, Περιστέρι, Ταύρο, Χαϊδάρι και Χαλάνδρι, καθώς και τις κοινότητες: Αγ. Βαρβάρα, Αγ. Παρασκευή, Άγ. Δημήτριο, Άγ. Ανάργυροι, Αργυρούπολη, Βούλα, Βουλιαγμένη, Βριλήσσια, Γαλάτσι, Εκάλη, Ελληνικό, Ηλιούπολη, Καλαμάκι, Καματερό, Κουκουβάουνες, Λυκόβρυση, Μαγκουφάνα, Μελίσσια, Νέα Ερυθραία, Νέα Λιόσια, Νέα Πεντέλη, Νέα Χαλκηδόνα, Νέο Ψυχικό, Πεντέλη, Πέραμα, Πετρούπολη, Υμηττό, Φιλοθέη, Χολαργό και Ψυχικό.

Ο θεσμός της Διοίκησης της Πρωτευούσης διατηρήθηκε ουσιαστικά μέχρι της κατάληψης της Αττικής από τους Γερμανούς το 1941. Καθ΄ όλη τη διάρκεια της λειτουργίας της υπουργός - διοικητής Πρωτευούσης διετέλεσε ο τότε δήμαρχος Αθηναίων Κωνσταντίνος Κοτζιάς, ο οποίος προηγουμένως είχε παραιτηθεί του δημαρχιακού αξιώματος. Μετά την απελευθέρωση όλες οι διοικητικές αλλαγές, νομαρχιακές και δημοτικές, που έχουν σημειωθεί επ΄ αυτής, μέχρι σήμερα, κάνουν αναφορά στην τέως Διοίκηση Πρωτευούσης.

Πηγές
-----

* *Μεγάλη Ελληνική Εγκυκλοπαίδεια*, τόμ. Β΄ (συμπλήρωμα), σελ. 685
Ο **Γιόνας Κόλκα** (*Joonas Kolkka*) είναι πρώην διεθνής Φινλανδός ποδοσφαιριστής γεννημένος στις 28 Σεπτεμβρίου 1974 στο Λάχτι της Φινλανδίας. Αγωνιζόταν κυρίως στη θέση του αριστερού μέσου και κάποιες φορές μπορούσε να παίξει και ως δεξιός μέσος. Διακρίθηκε με ομάδες από τη Φινλανδία, την Ολλανδία, την Ελλάδα, τη Γερμανία, την Αγγλία και τις ΗΠΑ.

Καριέρα
-------

Στη Φινλανδία ξεκίνησε την καριέρα του από τη Ρέιπας Λάχτι και εν συνεχεία κατέκτησε το Κύπελλο με τη Μιλικόσκι το 1995. Μεταπήδησε στην Ολλανδία και τη Βίλεμ και το 1998 αγωνίστηκε με τη Αιντχόβεν κατακτώντας 2 πρωταθλήματα Ολλανδίας έχοντας την ευκαιρία να αγωνιστεί και στο Τσάμπιονς Λιγκ.

Το 2001 αποκτήθηκε από τον Παναθηναϊκό με τον οποίον συμμετείχε 2 φορές στα προημιτελικά Ευρωπαϊκής διοργάνωσης έχοντας σημαντική συμμετοχή σε εκείνες τις διακρίσεις. Το 2002 στην προημιτελική φάση του Τσάμπιονς Λιγκ κέρδισε πέναλτι εναντίον της Μπαρτσελόνα το οποίο εκτελέστηκε εύστοχα δίνοντας στον Παναθηναϊκό προβάδισμα για την πρόκριση στον ημιτελικό της διοργάνωσης. 
Το 2003 στον προημιτελικό του Κυπέλλου ΟΥΕΦΑ μετά από δική του σέντρα ακριβείας ο Εμμάνουελ Ολισαντέμπε σκόραρε εναντίον της Πόρτο και ο Παναθηναϊκός κέρδισε τον πρώτο αγώνα νοκ άουτ. Για το ελληνικό πρωτάθλημα σημείωσε 3 γκολ ένα εκ των οποίων σε κρίσιμο αγώνα εναντίον του Ολυμπιακού για την διεκδίκηση του πρωταθλήματος.

Το 2003 αποκτήθηκε από τη Γκλάντμπαχ και εν συνεχεία από την Κρίσταλ Πάλας με την οποία σημείωσε γκολ στο Άνφιλντ, στο Ολντ Τράφορντ και εναντίον της Νόργουιτς σε κρίσιμη αναμέτρηση. Επέστρεψε στην Ολλανδία και αγωνίστηκε με επιτυχία στις Ντεν Χάαγκ, Φέγενορντ, Μπρέντα και Βίλεμ. Έκλεισε την καριέρα του στις ΗΠΑ.

Τίτλοι
------

**Μιλικόσκι**

* Κύπελλο Φινλανδίας: 1995

**Αϊντχόβεν**

* Πρωτάθλημα Ολλανδίας: 1999–2000, 2000–01

**Εθνική Φινλανδίας**

* Σκανδιναβικό Πρωτάθλημα: 2000–01

Εξωτερικές συνδέσεις
--------------------

* Γιόνας Κόλκα – Επιδόσεις στις διοργανώσεις της UEFA
* Profile at FA of Finland's official website στο Wayback Machine (αρχειοθετήθηκε 2011-08-14) (in Finnish)
Η **Χαρούκα Ινουέ** (井上 青香 Inoue Haruka), γεννημένη στο Τόκιο στις 7 Ιουνίου 1977, είναι πρώην Γιαπωνέζα πρωταθλήτρια της αντισφαίρισης.

Ξεκίνησε την αντισφαίριση από την ηλικία των εννέα και προπονήθηκε από τον πατέρα της Γκου. Οι μικρότερες αδελφές της, Μάικο Ινουέ και Ακάρι Ινουέ, έπαιξαν επίσης επαγγελματική αντισφαίριση. Καλύτερη χρονιά της το 1995, όταν ήταν στα ημιτελικά των κοριτσιών στο Αυστραλιανό όπεν και στον ημιτελικό στο Γουίμπλεντον.

την κατηγορία των Τζούνιορς κέρδισε το Γερμανικό ανοιχτό πρωτάθλημα το 1995 κι έφτασε την ίδια χρονιά στα ημιτελικά του Γουίμπλετον.

Το 1996 αποφοίτησε από το γυμνάσιο και άρχισε να αγωνίζεται επαγγελματικά.
Η πρώτη επιτυχία της στο WTA Tour ξεκίνησε από το *Wismilak International* όπου έφτασε στους προημιτελικούς και το 1996 και το 1997. Το 1998 έφτασε στην υψηλότερη κατάταξή της στο Νο 108 στον κόσμο. 

Ποτέ δεν εκπροσώπησε την Ιαπωνία στο Φεντ καπ, αλλά ήταν μέλος της ομάδας γυναικών και κέρδισε το χάλκινο μετάλλιο στους Ασιατικούς Αγώνες του 1998.

Παραπομπές
----------

1. ↑  «Η Ινούε στην ITF tennis». Αρχειοθετήθηκε από το πρωτότυπο στις 26 Φεβρουαρίου 2021. Ανακτήθηκε στις 15 Νοεμβρίου 2017.
2. 1 2 3  Η Ινούε στην WTA tennis
3. ↑  «ITF Tennis - Juniors - Player Profile - Inoue, Haruka (JPN)». International Tennis Federation. Αρχειοθετήθηκε από το πρωτότυπο στις 15 Δεκεμβρίου 2019.
4. ↑  Asian Games - Hong Kong Tennis Association[*νεκρός σύνδεσμος*]
Ο **Γιόρικ Ουίλιαμς**, είναι Άγγλος πρώην διεθνής καλαθοσφαιριστής και προπονητής καλαθοσφαίρισης, ο οποίος αγωνιζόταν στην θέση του πόιντ γκαρντ από το 1994 ως το 2015.

Καριέρα
-------

Ο Ουίλιαμς ξεκίνησε την επαγγελματική του καριέρα στους Μάντσεστερ Τζάιαντς το 1994, όπου παρέμεινε για τέσσερις σεζόν, με μεγαλύτερη επιτυχία την δεύτερη θέση στο βρετανικό πρωτάθλημα του 1994-95, όπου ηττήθηκαν στον τελικό από τους Γουόρθινγκ Μπέαρς. Συνέχισε στους Ντέρμπι Στορμ το 1998-99 και την επόμενη σεζόν κατέκτησε και πάλι την δεύτερη θέση του πρωταθλήματος με τους Μπέρμιγχαμ Μπούλετς.

Το καλοκαίρι του 2001, συμφώνησε με τον Άρη Θεσσαλονίκης, στην μοναδική σεζόν της καριέρας του που αγωνίστηκε εκτός της Γηραιάς Αλβιώνας. Με την φανέλα των "κίτρινων" αγωνίστηκε σε 21 αγώνες της κανονικής περιόδου του ελληνικού πρωταθλήματος, με μέσους όρους 5,1 πόντων και 1,1 ριμπάουντ.

Την σεζόν 2002-03, φόρεσε την φανέλα των Έσσεξ Λέοπαρντς, πριν συνεχίσει για δύο χρόνια στους Μπράιτον Μπέαρς, με τους οποίους κατέκτησε για πρώτη φορά το κύπελλο Βρετανίας, κερδίζοντας στον τελικό τους Σκότις Ροκς με 90-74, όπως και το πρωτάθλημα του 2004.

Επέστρεψε στους Μπέρμιγχαμ Μπούλετς το 2005-06, συνεχίζοντας στους Λέστερ Ράιντερς την επόμενη χρονιά. Το 2007, υπέγραψε στους Μίλτον Κέινς Λάιονς, όπου παρέμεινε για τέσσερις σεζόν, κατακτώντας το κύπελλο την σεζόν 2007-08, χρονιά κατά την οποία αναδείχθηκε και δευτεραθλητής στο πρωτάθλημα της πατρίδας του.

Το καλοκαίρι του 2011, επέστρεψε στους Λέστερ Ράιντερς, με τους οποίους κατέκτησε το νταμπλ την σεζόν 2012-13. Το καλοκαίρι του 2015, επέστρεψε για άλλη μια φορά στους Μάντσεστερ Τζάιαντς, αναλαμβάνοντας χρέη προπονητή, έχοντας ολοκληρώσει την καριέρα του ως αθλητής, την σεζόν 2014-15 με τους Ράιντερς.

Με την εθνική Αγγλίας πραγματοποίησε 39 συμμετοχές με μέσο όρο 9,5 πόντων, ενώ το 2006 φόρεσε για τέσσερις αγώνες την φανέλα της εθνικής ομάδας της Μεγάλης Βρετανίας.

Τίτλοι και Διακρίσεις
---------------------

* Πρωταθλητής Ηνωμένου Βασιλείου: 2003-04, 2012-13
* Δευτεραθλητής Ηνωμένου Βασιλείου: 1994-95, 1999-00, 2007-08, 2011-12
* Κυπελλούχος Ηνωμένου Βασιλείου: 2004-05, 2007-08, 2012-13

Παραπομπές
----------

1. ↑  Αντεγκμπόγιε, ο τέταρτος Βρετανός που φοράει την φανέλα του Άρη!
2. ↑  Brighton 90-74 Scottish Rocks - Britball.com
3. ↑  Basketball: Milton Keynes end 20 years of hurt | Sport | The Guardian
4. ↑  TOUGH LOSS FOR THE EAGLES IN THE BBL CUP FINAL
5. ↑  Yorick Williams revealed as Manchester Giants' new head coach

Πηγές
-----

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Yorick Williams Europe Stats | Basketball-Reference.com
* Yorick Williams Basketball Player Profile
* Player statistics for Yorick Williams - SportingPulse International
Στην ελληνική μυθολογία, η **Αυτόχθη** (αρχαία ελληνικά: Αὐτόχθη) ήταν Μυκηναϊκή πριγκίπισσα.

Βιογραφία
---------

Η Αυτόχθη ήταν κόρη του Περσέα και της Ανδρομέδας. Η αδερφή της ήταν η Γοργοφόνη, ενώ τα αδέρφια της ήταν ο Πέρσης, ο Αλκαίος, ο Έλειος, ο Μέστορ, ο Σθένελος, ο Ηλεκτρύωνας και ο Κύνουρος. Η Αυτόχθη παντρεύτηκε τον Αιγέα και δεν απέκτησαν γιους, αλλά μόνο κόρες. Κάποιες παραδόσεις υποστήριζαν ότι ήταν η μόνη σύζυγος του Αιγέα, αλλά σύμφωνα με άλλες αναφορές, ο Αιγέας είχε παντρευτεί πολλές γυναίκες καθώς δεν του έφερναν αρσενικούς απογόνους.

Παραπομπές
----------

1. ↑  Pseudo-Apollodorus. *Bibliotheca*, *Book 2.4.5*
2. ↑  Tzetzes, *Chiliades* 5. 678
3. ↑  Tzetzes on Lycophron 494
Ο Φόλμε στην πόλη Χάγκεν
Ο **Φόλμε** (γερμανικά: *Volme*) είναι ποταμός στη Βόρεια Ρηνανία-Βεστφαλία της Γερμανίας. Είναι αριστερός παραπόταμος του Ρουρ και έχει μήκος 49,8 χιλιόμετρα, εκ των οποίων 21 είναι μέσα στα όρια της πόλεως Χάγκεν.

Ο Φόλμε πηγάζει σε υψόμετρο 480 μέτρων, στο νοτιοανατολικό τμήμα της Περιοχής του Ρουρ. Έπειτα, διαρρέει τους δήμους του Μάινερτσχαγκεν και του Χάγκεν και εκβάλλει στον Ρουρ σε υψόμετρο 91 μέτρων. Στο Χάγκεν ο Φόλμε ρέει κυρίως μέσω καναλιών, και από το 2004 είναι σε διαδικασία αποκατάστασης.

Παραπόταμοι
-----------

* Κέρσπε
* Έλσπε
* Χάλβερ
* Εννέπε

Βιομηχανική ανάπτυξη
--------------------

Στην προβιομηχανική εποχή, πολυάριθμοι μύλοι, σιδηρουργεία και χυτήρια αναπτύχθηκαν γύρω από τον Φόλμε. Στις αρχές του 19ου και του 20ου αιώνα, αναπτύχθηκε βιομηχανία σιδήρου γύρω από τον Φόλμε.

Παραπομπές
----------

1. ↑  www.lanuv.nrw.de/fileadmin/lanuv/wasser/pdf/Gewaesserverzeichnis%20GSK3C.xls. Ανακτήθηκε στις 17  Ιουλίου 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 237483337
* GND: 7541339-5

 |

 |
Ο **Χαρμάνης (Βασίλης Χατζηδιάκος)**, είναι Έλληνας ράπερ και μέλος του συγκροτήματος Ζωντανοί Νεκροί.

Βιογραφία
---------

Ο Χαρμάνης γεννήθηκε στο Σικάγο και είναι το τελευταίο μέλος που εντάχθηκε στο ελληνικό ραπ συγκρότημα **Ζωντανοί Νεκροί**. Το 1997 και το 1998 κυκλοφόρησαν οι δύο πρώτοι δίσκοι των **Ζωντανών Νεκρών**, το EP *ΖΝ ΕΝΤΟΛΕΣ/ΣΤΗΝ ΧΩΡΑ ΤΩΝ ΚΑΛΥΤΕΡΩΝ MCs* και το LP *Ο Πρώτος Τόμος*, που τους έκαναν ευρύτερα γνωστούς.

Το 2000 - 2001 ετοίμασε ένα σόλο δίσκο, το γνωστό *ΣΙΣΙΧΑΧΑ* ο οποίος δεν κυκλοφόρησε ποτέ λόγω προβλημάτων. Έχουν ανεβεί μόνο μερικά ορισμένα κομμάτια του στο YouTube, από τον ίδιο.

Το 2001 ανεβαίνει ο νέος δίσκος των ΖΝ με όνομα *Θαμμένα Ξεχασμένα*, ο οποίος περιείχε ακυκλοφόρητα κομμάτια του συγκροτήματος. Μετά την αναστολή λειτουργίας των **Ζωντανών Νεκρών**, ο Χαρμάνης δεν χωρίστηκε με τον Τάκι Τσαν, και το 2004 κυκλοφόρησαν *Το Σχολείο*. Το 2008 κυκλοφορεί τον νέο του σόλο δίσκο, το *Κομμάτια Χάρμα*. Την ίδια χρόνια γίνεται η επανένωση των **Ζωντανών Νεκρών** με πολλές ζωντανές εμφανίσεις αλλά και τρεις δίσκους τους (Το *Κομμάτια Χάρμα* του Χαρμάνη, το *50/50* του Μηδενιστή και το *Ρίμα Για Χρήμα 2* του Τάκι Τσαν το 2009).

Τα επόμενα χρόνια έκανε αρκετές συνεργασίες με διάφορους καλλιτέχνες όπως: TUS, Billy Sio, N.O.E. Gio Melody, Μπελαφόν, Εισβολέας και άλλους.
Το 2014 έγινε η επανένωση των **Ζωντανών Νεκρών**, με την ελπίδα ότι θα βγει ο δεύτερος τόμος. Τελικά τον επόμενο χρόνο βγαίνει το EP *ΠΑΣΑ ΝΤΟΥΜΑΝΙΑ/ΠΑΡΑΙΣΘΗΣΕΙΣ*, στο οποίο συμμετείχε και ο Χαρμάνης.

Ο Χαρμάνης επέστρεψε το 2017 στην Κύπρο, έχοντας σκοπό τον Οκτώβριο να πάει και στην Ελλάδα.

Άλλα
----

Ο Χαρμάνης πήρε μέρος και σε άλλους ΖΝ δίσκους όπως: *Ρίμα Για Χρήμα 1 και 2*, *Μεγάλος Ήρωας 1 και 2*, *Το παιδί του Δρόμου* και άλλους. Ακόμη, ο Χαρμάνης ξεκίνησε το γνωστό σε όλους μας rap challenge και το 2017 προκαλεί τους Rappers/MCs να ξανά ξεκινήσουν το rap challenge. 

1. ↑
Η Βάρτα Πόζναν το 2011. 
 Ο Γκζέγκοζ Ράσιακ, ένας από τους πιο διάσημους παίκτες της Βάρτα Πόζναν. 
 Ο Άλεν Νγκαμαγιάμα, ένας εικονικός παίκτης και πρώην αρχηγός του συλλόγου, ο οποίος αγωνίστηκε στην ομάδα για 13 σεζόν, από την ομάδα νέων. 
Η **Βάρτα Πόζναν** (πολωνικά:*Warta Poznań*) είναι πολωνικό πολυ-αθλητικό σωματείο, με έδρα το Πόζναν. 

Ιδρύθηκε το 1912 και η ομάδα ποδοσφαίρου έχει κατακτήσει δύο Πρωταθλήματα Πολωνίας, το 1929 και το 1947, αλλά επί του παρόντος συμμετέχει στη δεύτερη κατηγορία, την 1 Λίγκα. Το όνομα *Warta* σημαίνει *Φύλαξη* στην πολωνική γλώσσα, καθώς επίσης είναι και το όνομα του ποταμού Βάρτα, ο οποίος βρίσκεται στο Πόζναν. 

Η ομάδα αγωνίστηκε στη δεύτερη κατηγορία μεταξύ 1951-1952 (2 σεζόν), 1956-1960 (5 σεζόν), 1970-1971, 1973-1975, 1977-1979, 1991-1993, 1995-1996, 1997-1998 και από το 2007. Τελευταία φορά που αγωνίστηκε στην Εκστρακλάσα, ήταν μεταξύ 1993-1995. 

Ο σύλλογος έχει επίσης μία από τις πιο επιτυχημένες ομάδες χόκεϊ επί χόρτου και αντισφαίρισης στη χώρα.

Διακρίσεις
----------

* **Εκστρακλάσα (1η Κατηγορία):**
	+ **1η θέση** (2): 1929, 1947
	+ **2η θέση** (5): 1922, 1925, 1928, 1938, 1946
	+ **3η θέση** (7): 1921, 1923, 1926, 1927, 1932, 1935, 1936
* **Ομάδες νέων:**
	+ Πρωτάθλημα Πολωνίας U19, 2η θέση: 1936, 1975

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος
* Cooliozum (επίσημο Fanclub της Βάρτα)
* Βάρτα Πόζναν στο 90minut.pl

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 161086498

 |

 |
Ο **Χαριβέρτος Β΄**, Charibert II (607/617 - 8 Απριλίου 632) από τον Οίκο των Μεροβιγγείων ήταν βασιλιάς της Ακουιτανίας (629-632) με πρωτεύουσά του την Τουλούζη.

Βιογραφία
---------

Ήταν γιος τού Χλωτάριου Β΄ βασιλιά της Νευστρίας, τού Παρισιού & των Φράγκων και της Σιχίλντε, κόρης τού Μπρούνουλφε Β΄ κόμη των Αρδεννών. Δεν γνωρίζουμε πότε γεννήθηκε· αναφέρεται, ότι ήταν λίγα έτη μικρότερος από τον ετεροθαλή αδελφό του Δαγοβέρτο Α΄ (γενν. π. 604). Ο πατέρας του είχε και άλλη από πριν σύζυγο, ήταν λοιπόν δίγαμος, κάτι όχι ασύνηθες για τότε.

Το 629 απεβίωσε ο πατέρας του και ο Χαριβέρτος Β΄ προσπάθησε αρχικά να λάβει τη Νευστρία, μια και ο Δαγοβέρτος Α΄ ήταν ήδη βασιλιάς της Αυστρασίας από το 623. Στις διαπραγματεύσεις που ακολούθησαν ο Χαριβέρτος Β΄, επειδή ήταν ανήλικος, εκπροσωπήθηκε από τον θείο του Μπρόντουλφ, αδελφό της Σιχίλντε. Ο Δαγοβέρτος Α΄ σκότωσε τον Μπρόντουλφ· δεν παραπονέθηκε όταν ο Χαριβέρτος Β΄ κατέλαβε τελικά την ημι-ανεξάρτητη Ακουιτανία. Αυτά φαίνεται δεν επέφεραν δυσαρέσκεια, μια και το 631 ο Χαριβέρτος Α΄ έγινε ανάδοχος τού Σιγιβέρτου Γ΄, γιου τού Δαγοβέρτου Α΄.

Το βασίλειο τού Χαριβέρτου Α΄ περιελάμβανε τις πόλεις Τουλούζη, Καόρ, Αζάν, Περιγκώ και Σαιντ και προστάθηκε και η Γασκώνη. Η πολεμική του ορμή υπέταξε τους Βάσκους, ώσπου έθεσε υπό τον έλεγχό του όλη τη Νοβεμποπουλανία (έγινε το δουκάτο της Γασκώνης).

Απεβίωσε το 632 στο Μπλαι τού Ζιρόνντ, πιθανώς δολοφονημένος με εντολή τού Δαγοβέρτου Α΄ και σύντομα μετά σκοτώθηκε και ο γιος του Χιλπέριχος, που ήταν βρέφος. Και οι δύο τάφηκαν στη βασιλική τού Αγ. Ρωμανού στο Μπλαι. Η Ακουιτανία περιήλθε στον Δαγοβέρτο Α΄.

Οικογένεια
----------

Νυμφεύτηκε τη Γκίζελα, κόρη τού Αμάνντ κυβερνήτη των Γασκόνων και είχε τέκνο:

* Χιλπέριχος απεβ. 632, βασιλιάς της Ακουιτανίας.

Παραπομπές
----------

1. 1 2 3 4 5  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 99-100. ISBN-13 978-2-9501509-3-6. ISBN-10 2-9501509-3-4.
2. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 5  Μαρτίου 2020.
3. 1 2  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. ISBN-13 978-2-9501509-3-6. ISBN-10 2-9501509-3-4.
4. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 97-97. ISBN-13 978-2-9501509-3-6. ISBN-10 2-9501509-3-4.
5. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 98. ISBN-13 978-2-9501509-3-6. ISBN-10 2-9501509-3-4.
6. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 99. ISBN-13 978-2-9501509-3-6. ISBN-10 2-9501509-3-4.

Πηγές
-----

* Fredegar. 1960. The Fourth Book of the Chronicle of Fredegar with its Continuations. Translated by J. M. Wallace-Hadrill. Connecticut: Greenwood Press.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 20481211
* ISNI: 0000 0000 1350 5156
* GND: 119016478
* SUDOC: 029912709
* BNF: cb121437661 (data)

 |

 |
Η **Χέρεφορντ Γιουνάιτεντ** ήταν ποδοσφαιρικός Σύλλογος της Αγγλίας και συγκεκριμένα της Λιγκ Του.

Ιστορία
-------

Ιδρύθηκε το 1924 μετά την ένωση των δύο τοπικών σωματείων του St.Martin και της Rotherwas. Η Πορεία της ομάδας άρχισε παίζοντας σε ένα τουρνουά που γινόταν τότε στο Μπέρμιγχαμ. Έπαιξε σε δύο ματς στα οποία και έχασε. Το ένα ήταν επί της Αθερστοουν όπου έχασε με 3-2 και το άλλο με την Κίντερμίνστερ με 7-2.Αρχισε ερασιτεχνικά να αγωνίζεται στην Σάουθερν Λίγκ.Κατάφερε να πάρει το Σάουθερν Κάπ και το Πρωτάθλημα.Το 1966 Ο Τζον Τσαρλς ο οποίος ήταν ποδοσφαιριστής με μεγάλη καριέρα ο οποίος πέρασε από διάσημα ποδοσφαιρικά σωματεία όπως η Γιουβέντους, η Λιντς Γιουνάιτεντ ενώ είχε συμμετοχές και στην Εθνική Ουαλίας. Τελικά υπέγραψε βοηθώντας την ομάδα να αναπτυχθεί. Την ίδια χρονιά, μπήκε στην Φούτμπολ Λιγκ δηλαδή στο Επαγγελματικό Πρωτάθλημα. Το 1972 όμως υποβιβάστηκε και πήγε στις Ερασιτεχνικές Κατηγορίες(Southern League). Ωστόσο στο Football Assosiation Cup (F.A.Cup), νίκησε τη Νιούκασλ Γιουνάιτεντ αλλά αποκλείστηκε στον 4ο γύρο χάνοντας από τη Γουέστ Χαμ. Έπειτα έκανε την άνοδο της στην Τέταρτη Κατηγορία. Μετά ανέβηκε στην Τρίτη Κατηγορία και το 1976 κέρδισε το πρωτάθλημα και ανέβηκε στη Δεύτερη Κατηγορία. Το 1976-77 βγήκε έκτη. Παρέμεινε για 19 χρόνια σταθερά στην κατηγορία όπου είναι σήμερα γνωστή και ως Τσάμπιονσιπ. Το 1985,όπου βρισκόταν στην Τσάμπιονσιπ και έφερε ισοπαλία με την Άρσεναλ (1-1) σε ένα ματς που ήταν για το Λιγκ Καπ Αγγλίας και το 1990 έχασε με 1-0 από τη Μάντσεστερ Γιουνάιτεντ στο F.A.Cup. Το 1995-1996 ο Γκράχαμ Τάρνερ ανέλαβε την ομάδα και την έφερε 6η διορθώνοντας κάπως την απαράδεκτη πορεία της όπου βγήκε 17η. Το 2002 πήγαινε από το κακό στο χειρότερο. Από το 1997 έως το 2002 είχε υποβιβαστεί στην Λιγκ Ουάν στην Λιγκ Του και τέλος έφτασε στην Κόνφερενς όπου έκανε μια πολλή κακή εμφάνιση τερματίζοντας πάλι 17η. Τελικά το 2006 επέστρεψε στην Λιγκ Του όπου παραμένει μέχρι σήμερα.

Στάδιο
------

Το Στάδιο της Χέρεφορντ είναι το *Ετζγκαρντ Στριτ* με χωρητικότητα 5.300 θέσεων. Το Στάδιο βρίσκεται στο Χέρεφορντ. Το χρησιμοποιεί από το 1924 δηλαδή από την ίδρυση της ομάδας. Παλιά χρησιμοποιούνταν για αθλητικές εκδηλώσεις. Το 1970 έκαναν αλλαγές δηλαδή πρόσθεσαν καθίσματα κ.λ.π. Το στάδιο αρχικά χωρούσε 9.000 θέσεις. Μειώθηκαν σε 7.100 θέσεις λόγω υπνοδωματίων και κυλικείων. Ωστόσο περίσσεψε χώρος και πρόσθεσαν 600 καθίσματα. Τον Ιούλιο του 2009 πρόσθεσαν ένα sprinkler system το οποίο για να μπει έπρεπε να αφαιρεθούν 2.000 καθίσματα. Σήμερα έχει 5.300 θέσεις.

Αντιπαλότητες
-------------

Έχει και είχε αντιπαλότητες με τις ακόλουθες ομάδες:

* **Κάρντιφ Σίτι**
* **Νιούπορτ Κάουντι**
* **Σρόμπουρι**
* **Κιντερμίνστερ**
* **Τσέλτεναμ Τάουν**
* **Γουόρτσεστερ Σίτι**

Οι ομάδες της **Σρόμπουρι** της **Κιντερμίνστερ** και της **Τσέλτεναμ Τάουν** είναι αντιπαλότητες από την κατηγορία Κόνφερενς. Τις υπόλοιπες τις έκανε κατά τη διάρκεια που βρίσκεται στη Λιγκ Του.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Από την Αγγλική Βικιπέδια.
Το **φιορίνι** (ουγγρικά: *forint*‎, σύμβολ. **Ft**, κωδ. **ΗUF**) είναι το νόμισμα της Ουγγαρίας. Υποδιαιρείται σε 100 *φίλλερ*, μολονότι δεν υπάρχουν σε κυκλοφορία σχετικά νομίσματα.

Για την Ευρωπαϊκή Κεντρική Τράπεζα, 310,24 φιορίνια αντιστοιχούν σε ένα ευρώ. Η Ουγγαρία είναι μία από της 19 χώρες μέλη της Ευρωπαϊκής Ένωσης (από την 1η Μαΐου 2004) που δεν χρησιμοποιεί το ευρώ ως επίσημο νόμισμα. Αν και η Ουγγαρία χρησιμοποιεί το φιορίνι, η συνεισφορά της στην Ευρωπαϊκή Ένωση είναι σε ευρώ, με τη συνολική προσφορά να ανέρχεται στα 0,946 δισεκατομμύρια. Τέλος, το Ακαθάριστο Εθνικό Προϊόν της χώρας είναι 108,748 δισεκατομμύρια ευρώ για το έτος 2015.

Το φιορίνι, ιστορικά, ήταν χρυσό νόμισμα που κυκλοφόρησε το 1252 -έως το 1533- στη Φλωρεντία, από την οποία έλαβε και την ονομασία του (ιταλικά: *fiorino d'oro*‎). Αντιστοιχούσε σε χρυσό αξίας περίπου 150 ευρώ (σε τιμές του 2011).

Παραπομπές
----------

1. ↑  «Φιορίνι Ουγγαρίας». *εργασία*. synallagma-eyro.gr. Ανακτήθηκε στις 14 Μαΐου 2017.
2. ↑  «Φιορίνι Ουγγαρίας». *εργασία*. europa.eu. Ανακτήθηκε στις 14 Μαΐου 2017.
Συντεταγμένες: 40°10′35.386″N 22°29′28.482″E﻿ / ﻿40.17649611°N 22.49124500°E﻿ / 40.17649611; 22.49124500

Το **αρχαίο Δίον** είναι αρχαιολογικός τόπος των ερειπίων της αρχαίας πόλης της Μακεδονίας, στα σύνορα της Θεσσαλίας κοντά στον Θερμαϊκό και τον ποταμό Αλιάκμονα. Φέρεται ότι πήρε το όνομά του από τον ναό του Δία Υψίστου, οι θεμελιώσεις του οποίου διακρίνονται σήμερα κοντά στον ναό της Ίσιδας. Από τις άλλες δύο πόλεις που φέρουν το ίδιο όνομα, η μία βρίσκεται στη χερσόνησο της Χαλκιδικής και στον Στρυμονικό κόλπο και η δεύτερη στην Εύβοια, στο ακρωτήριο Κήναιον κοντά στις Διάδες Αθήνες

Ο αρχαιολογικός τόπος
---------------------

Ο αρχαιολογικός τόπος βρίσκεται σε κεκλιμένο έδαφος ανάμεσα στις υπώρειες του Ολύμπου και τις ακτές του Αιγαίου. Σχηματίζει περίπου ορθογώνιο και η πολεοδομική του διάταξη διαμορφώνεται από δρόμους, ο σημαντικότερος των οποίων είναι πλακοστρωμένος με πλάτος πέντε περίπου μέτρων στον άξονα Βορράς-Νότος, όπου υπάρχουν ανάγλυφα πανοπλιών και σωμάτων. Στη δυτική πλευρά του τετραγώνου διακρίνονται οι θεμελιώσεις καταστημάτων, λουτρών και ανακατασκευασμένου ρωμαϊκού ωδείου.

Σημειώσεις-παραπομπές
---------------------

1. ↑  «An Inventory of Archaic and Classical Poleis». (Αγγλικά) *Inventory of Archaic and Classical Poleis*. 2004.
2. ↑  Λωρεντής, Νικόλαος (1837). *Λεξικόν των αρχαίων μυθολογικών, ιστορικών και γεωγραφικών κυρίων ονομάτων*. Βιέννη: Τυπογραφία Αντωνίου Μπένκοτ. σελ. 131.
3. ↑  Stillwell, Richard (1975). *The Princeton encyclopedia of classical sites*. Princeton, N.J.: Princeton University Press. σελίδες PECS dion. ISBN 978-0691035420.  Unknown parameter `|coauthors=` ignored (`|author=` suggested) (βοήθεια)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρχαίο Δίον** |
Συντεταγμένες: 37°18′5″N 62°21′31″E﻿ / ﻿37.30139°N 62.35861°E﻿ / 37.30139; 62.35861

Το **Γιόλοτεν** (ρωσικά: *Ёлoтен*, τουρκμενικά: *یوْلؤتن*, *Ýolöten*) είναι μια πόλη και πρωτεύουσα της ομώνυμης επαρχίας στη περιφέρεια Μάρι του Τουρκμενιστάν. Η πόλη βρίσκεται στο δέλτα του ποταμού Μουργκάμπ, 55 χιλιόμετρα νοτιοανατολικά του Μάρι στο Τουρκμενιστάν. Το Γιόλοτεν βρίσκεται στη σιδηροδρομική γραμμή Μαρί-Σερχεταμπάτ. Το 1989 η πόλη είχε πληθυσμό 18.644 κατοίκων, με συνολικά περίπου 35.000 κατοίκους στην πόλη και τις γύρω περιοχές. Η εκτίμηση για το 2009 είναι 37.500 κάτοικοι. Το καθεστώς πόλης δόθηκε το 1939.

Οικονομία
---------

Δείτε επίσης: Πεδίο αερίου Ιολότεν
Από οικονομικής απόψεως είναι μια σημαντική πόλη στις βιομηχανίες πετρελαίου και φυσικού αερίου με πετρελαϊκά πεδία, όπως το πεδίο Νότιο Γιόλοτεν. Μια μελέτη της βρετανικής εταιρείας Gaffney, Cline & Associates αποκάλυψε ότι το πεδίο Νότιο Γιόλοτεν-Οσμάν, που βρίσκεται νότια της πόλης, κατατάσσεται μεταξύ των πέντε μεγαλύτερων στον κόσμο, με πιθανά αποθέματα από 4 έως 14 τρισεκατομμύρια κυβικά μέτρα φυσικού αερίου.

Το αργό πετρέλαιο που παράγεται στο Γιόλοτεν μεταφέρεται στο διυλιστήριο πετρελαίου Σεϋντί. Το πρώτο εξάμηνο του 2006 το διυλιστήριο πετρελαίου Σεϋντί παρήγαγε 446 χιλιάδες τόνους πετρελαϊκών προϊόντων. 

Το γειτονικό Ιράν είναι σημαντικός εισαγωγέας του Τουρκμενικού αερίου που εξάγεται από την επαρχία Γιόλοτεν. Περίπου 10 δισεκατομμύρια κυβικά μέτρα φυσικού αερίου θα εξάγονται στο Ιράν ετησίως από το πεδίο φυσικού αερίου Γιόλοτεν στο μέλλον λόγω συμφωνίας του 2009 μεταξύ των κυβερνήσεων του Ιράν και του Τουρκμενιστάν με τη συμμετοχή ατόμων όπως ο Γκολάμ Χοσέιν Νοζαρί, υπουργός πετρελαίου του Ιράν και Τουρκμένος Αναπληρωτής Πρωθυπουργός, Τατσμπερντί Ταγκίεφ.

Στην περιοχή γύρω από την πόλη, η καλλιέργεια βαμβακιού και η εκτροφή βοοειδών είναι επίσης αξιοσημείωτες. Υπάρχει επίσης ένα Ινστιτούτο Ερευνών για την εκτροφή φυτών και την παραγωγή σπόρων λεπτού βαμβακιού.

Στην πόλη του Γιόλοτεν υπάρχει ένα μνημείο το οποίο φέρει τα γράμματα του ονόματος της πόλης σε επιμέρους πίνακες σε καφέ και ανοιχτή πορτοκαλί σκιά με ένα εικονογραφημένο υπόβαθρο. Οι δρόμοι του Γιόλοτεν είναι γεμάτοι με δέντρα, και ο κεντρικός δρόμος του είναι μια λεωφόρος, με δύο σειρές δέντρων γύρω από τη λεωφόρο. Υπάρχει επίσης υδροηλεκτρικό φράγμα στην περιοχή.

Παραπομπές
----------

1. 1 2  Daly, J.C.K (21 Φεβρουαρίου 2009). «Iran in Turkmen natural gas fields, U.S. and Russia left ou». Tehran Times. Ανακτήθηκε στις 23 Ιουνίου 2009.

Εξωτερικοί σύνδεσμοι
--------------------

* Seydi Oil Refinery
* Flickr images
* The Yoloten letter feature

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Τουρκμενιστάν
 |

 |
Ο **Χέρμαν Β΄** (γερμ.: *Hermann II*, περίπου 995 - 11 Φεβρουαρίου 1056) ήταν αρχιεπίσκοπος της Κολωνίας από το 1036 μέχρι το 1056. Προερχόταν από τον Οίκο των Ετσονιδών.

Βιογραφία
---------

Ήταν ο γιος του Έτσο παλατινού κόμη (δούκα) της Λοθαριγγίας και της Ματίλντας των Οθωνιδών, κόρης του Όθωνα Β΄ της Γερμανίας και της Θεοφανούς των Σκληρών.

Ήταν αδελφός του Όθωνα Β΄ δούκα της Σουαβίας, της Ριχέτσας συζύγου του Μιέσκο Β΄ της Πολωνίας και της Θεοφανούς ηγουμένης του αββαείου του Έσσεν. 

Περί το 1036 ο πάπας Βενέδικτος Θ΄ τον έβαλε στο Σύλλογο των καρδιναλίων και ο Κορράδος Β΄ των Σαλίων της Γερμανίας τον περιέβαλε με το αξίωμα του αρχιεπισκόπου της Κολωνίας, στην οποία απένειμε προνόμια. Ο Χέρμαν Β΄ ακολούθησε τον βασιλιά στην εκστρατεία του στην Ιταλία και έμενε πιστός στον γιο και διάδοχό του Ερρίκο Γ΄. Το 1049 ο Λέων Θ΄ επισκέφθηκε την Κολωνία· ο Χέρμαν Β΄ τον υποδέχθηκε και το 1051 χειροτονήθηκε αρχιεπίσκοπος στον καθεδρικό του Γκόσλαρ. 

Η λαμπρή του καταγωγή τού επέτρεψε να βαπτίσει και να στέψει τον γιο του βασιλιά, τον Ερρίκο Δ΄, ένα δικαίωμα που διεκδίκησε ο Λούιτπολτ Α΄ αρχιεπίσκοπος του Μάιντς. Ο Χέρμαν Β΄, ακόμη και όταν εξεγέρθηκε ο ανιψιός του Κορράδος Α΄ δούκας της Βαυαρίας εναντίον του Ερρίκου Δ΄, πήρε το μέρος του βασιλιά. 

Υπηρέτησε ως αρχικαγκελάριος του βασιλείου της Λομβαρδίας ("Ιταλίας") και αναφέρεται ως προστάτης του αββαείου του Μπράουβαϊλερ (1053). Μαζί με την αδελφή του Ίντα έκτισαν από το 1040 και μετά στην Κολωνία το ναό *Αγ. Μαρία στο Καπιτώλιο* σε ρωμανικό ρυθμό, ακολουθώντας το πρότυπο της Σάντα Μαρία Ματζόρε. Σχεδίασε το ξανακτίσημο του καθεδρικού της Κολωνίας κατά το πρότυπο του Αγ. Πέτρου στη Ρώμη. 

Το 1056 απεβίωσε στην Κολωνία σε ηλικία 61 ετών και τάφηκε στον εκεί καθεδρικό. Η πόλη Σίμπιου στη Ρουμανία αποκαλείται από τους Γερμανούς *Χέρμανστατ* μάλλον προς τιμήν του.

Αναφορές σε Πηγές
-----------------

1. ↑  Ανακτήθηκε στις 23  Νοεμβρίου 2018.
2. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. hrmnn. Ανακτήθηκε στις 12  Οκτωβρίου 2020.
3. ↑  hrmnn.
4. ↑  koln.
5. ↑  WIAG-Pers-EPISCGatz-04202-001.
6. ↑  "The Konradiner", p. 100, Retrieved 21 Oct 2009.

Αναφορές στη Λογοτεχνία
-----------------------

* Lewald, Ursula, 'Die Ezzonen. Das Schicksal eines rheinischen Fürstengeschlechts', in Rheinische Vierteljahrsblätter 43 (1979) pp. 120–168

Εξωτερικοί σύνδεσμοι
--------------------

* Hermann, entry on *The Cardinals of the Holy Roman Church*, Florida International University

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81607363
* GND: 137412711

 |

 |